Nežabec

Nežabec ()  je tretí najvyšší vrch sopečného pohoria Vihorlatské vrchy.

Nachádza sa v hlavnom hrebeni pohoria, v severovýchodnej časti zvyšku kaldery bývalého stratovulkánu, nad obcou Strihovce v Chránenej krajinnej oblasti Vihorlat. Vrcholom prechádza hranica Prešovského a Košického kraja a okresov Snina a Sobrance.

Vrchol Nežabca patrí do chráneného územia Vihorlatský prales, skrátene aj Vihorlat, ktoré bolo v roku 2007 zapísané do zoznamu Svetového prírodného dedičstva UNESCO v kategórii Karpatské bukové pralesy. Dôvodom zápisu boli zachovalé bukové pralesy s vyše 240-ročnými exemplármi. Kategória bola neskôr viac krát rozšírená o ďalšie lokality a v súčasnosti nesie názov Staré bukové lesy a bukové pralesy Karpát a iných regiónov Európy (). Vrchol zároveň patrí do lokality Morské oko (SKUEV0209), ktorá je územím európskeho významu sústavy Natura 2000.

Na husto zalesnenom vrchole je osadený turistický smerovník, nechýba na ňom schránka s vrcholovou knihou.

 Turizmus 
Cez Nežabec vedie hlavná hrebeňová  červená turistická značka, ktorá vedie z obce Podhoroď cez Strihovské sedlo (), Nežabec, Sninský kameň (), sedlo Tri tably (), sedlo Rozdiel () a Lysák () do obce Remetské Hámre.

Najľahší je výstup z obce Strihovce po  žltej a následne  červenej turistickej značke.

 Prístup 
 po  značke z obce Podhoroď, trvanie: ↑ 5:50 h, ↓ 5:10 h, prevýšenie: 
 po  značke z obce Remetské Hámre, trvanie: ↑ 5:15 h, ↓ 4:25 h, prevýšenie: 
 po  značke z obce Ruská Bystrá cez Pilníkovú lúku (), odtiaľ po  značke na vrchol, trvanie: ↑ 4:40 h, ↓ 3:45 h, prevýšenie: 
 po  značke z obce Strihovce cez Strihovské sedlo (), odtiaľ po  značke na vrchol, trvanie: ↑ 3:00 h, ↓ 2:15 h, prevýšenie: 
 po  značke z mesta Snina cez vrch Sninský kameň (), odtiaľ po  značke na vrchol, trvanie: ↑ 4:50 h, ↓ 4:00 h, prevýšenie: 
 po  značke z obce Zemplínske Hámre cez vrch Sninský kameň (), odtiaľ po  značke na vrchol, trvanie: ↑ 3:25 h, ↓ 2:50 h, prevýšenie: 

 Pravidelné podujatia 
Poď na Podhoroď (prechod Vihorlatských vrchov)
 Usporiadateľ: Turistický klub LOKO Humenné
 Termín konania: máj
 Trasa: 1. deň: Podhoroď – Strihovské sedlo – Sninský kameň
 2. deň: Sninský kameň – Vihorlat – Kyjov – Porúbka
 Druh podujatia: pešia turistika

 Turistický klub LOKO Humenné  organizuje každoročne, od roku 1986, v máji, tradičný viacdňový peší turistický prechod Vihorlatských vrchov, pod názvom Poď na Podhoroď, pri ktorom sa prechádza celý hlavný hrebeň Vihorlatských vrchov.

 Galéria 
Kliknite na obrázok pre jeho zväčšenie.

 Referencie 

 Literatúra 
 Knihy 
 Šport, Bratislava, Ďurček Jozef a kolektív, Turistický sprievodca ČSSR – Zväzok 58, Východoslovenská nížina – Vihorlat, 1966

 Mapy 
 VKÚ, akciová spoločnosť, Harmanec, č. 126, Turistická mapa 126 Vihorlatské vrchy – Zemplínska šírava 1 : 50 000, 5. vydanie, 2010, ISBN 978-80-8042-594-4
 Aurius, s. r. o., Hradec Králové, Turistická mapa Karpatská turistická cesta 1 : 65 000, január 2013, Dostupné online: časť 1 , časť 2  [PDF]
 SHOCart, spol. s r. o., Zádveřice, Turistický atlas Slovensko 1 : 50 000, 10/2016, ISBN 978-80-7224-504-8
 BB Mapy, Banská Bystrica, č. 8, Turistická a cykloturistická mapa 8 Poloniny, Vihorlat, Zemplínska šírava 1 : 100 000 (príloha denníka Pravda), 1. vydanie, 2014

 Pozri aj 
 Vihorlatské vrchy
 Vihorlatský prales
 Chránená krajinná oblasť Vihorlat
 Zoznam vrcholov vo Vihorlatských vrchoch

 Iné projekty 

 Externé odkazy 
 Poloha na turistickej mape
 Poloha na turistickej/cykloturistickej mape
 Turistická mapa Karpatská turistická cesta, časť 1 (Aurius, 2013) , časť 2  (v súborovom formáte PDF)
 Chránená krajinná oblasť Vihorlat

Kategória:Vrchy vo Vihorlatských vrchoch
Kategória:Tisícovky na Slovensku
Kategória:Vrchy v okrese Snina
Kategória:Vrchy v okrese Sobrance